**Kozmički hadroni i fotoni najviših energija**

**doc. dr. sc. Saša Mićanović**

U potrazi za izvorima čestica najviših energija ikad opaženih u prirodi izgradilo se najveći opservatorij na svijetu, Pierre Auger Observatory (PAO) koji je svojom površinom veći od cijele Istre. S druge strane, kako
bi se bolje razumjelo kozmičko gama-zračenje najviših opaženih energija, započelo se s gradnjom Cherenkov Telescope Array-a (CTA), najvećeg i najosjetljivijeg opservatorija za tu vrstu kozmičkih čestica.

U sklopu predavanja će se predstaviti osnovni principi opažanja i fizikalni mehanizmi u njihovoj pozadini te neki od rezultata, odnosno očekivanja ova dva eksperimenta koji se svojim veličinama i sofisticiranošću nalaze na samoj granici današnje moderne astročestične fizike.